**Martfű Város Önkormányzata**

**Képviselő Testületének**

**…/2013. ( ….)**

**önkormányzati rendelete**

**Martfű Város Önkormányzata Képviselő-testületének a Martfű Városi Könyvtár könyvtárhasználati szabályzatáról szóló 32/2006. (XII.15.) rendeletének módosításáról**

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott feladatkörében eljárva Martfű Város Önkormányzata Képviselő-testületének a Martfű Városi Könyvtár könyvtárhasználati szabályzatáról szóló 32/2006. (XII.15.) rendeletét az alábbiak szerint módosítja:

1. §

Martfű Város Önkormányzata Képviselő-testületének a Martfű Városi Könyvtár

könyvtárhasználati szabályzatáról szóló 32/2006. (XII.15.) rendelet (továbbiakban rendelet)

2. §-ának (1) bekezdése helyébe a következő rendelkezés lép:

(1) A könyvtárhasználót az 1997.évi XCL. tv. 56. § (2) bekezdése Alapján ingyenesen megilető alapszolgáltatások:

1. könyvtárlátogatás,
2. a könyvtár részlegeiben könyvek, periodikák, hanglemezek, videófilmek, CD-k,
3. DVD-k, folyóiratok helyben használata,
4. állományfeltáró eszközök (katalógusok) használata, /cédula és számítógépes/
5. információ a könyvtár és könyvtári rendszer szolgáltatásairól.

2. §

A Rendelet 2. §-a (2) bekezdésének a/ pontjában az „és személyi igazolvány száma

(külföldieknél útlevél száma)” szövegrész hatályát veszti.

 3. §

A Rendelet 2. §-a (2) bekezdésének a/ pontjában a „Nevezett személyi adatokat az olvasó által

aláírt olvasói törzslap tartalmazza.” szövegrész helyébe

„Nevezett személyi adatait az olvasó által aláírt törzslap és az integrált könyvtári rendszer

tartalmazza.” szövegrész lép.

4. §

A Rendelet 2. §-ának (6) bekezdése hatályát veszti.

5. §

A rendelet 3. §-ának (2) bekezdése helyébe a következő rendelkezés lép:

(2) Könyvek kölcsönzési ideje : négy hét, amely a könyv keresettségétől függően legfeljebb

kétszer meghosszabbítható.

6. §

A Rendelet 3. §-ának (4) bekezdése helyébe a következő rendelkezés lép:

(4) A kölcsönzési idő túllépése esetén késedelmi díj fizetendő.

Könyvek esetében az első felszólító után (1 hónapon túl visszahozott könyvek esetén) 200,-Ft, a második felszólító után (2 hónapon túl visszahozott könyvek esetén) 400,-Ft.

A késedelmi díj megfizetésének elmulasztása kizárja a kölcsönzést.

A kölcsönzési határidő lejárta után 3 hónappal a könyvtár az olvasónak felszólítást küld, az abban foglaltak elmaradása esetén fizetési meghagyás kibocsátását kéri a könyvtár.

7. §

A Rendelet 3. §-ának (5) bekezdése helyébe a következő rendelkezés lép:

(5) Számítógép használat:

1. Felnőttek számára : 300,-Ft/óra, az első fél óra ingyenes
2. 14 éven aluli gyermekek számára: 300,-Ft/óra, az első fél óra ingyenes, max. 2 óra/nap

8. §

A Rendelet 4. §-ának (1) bekezdése helyébe a következő rendelkezés lép:

(1) Könyvkölcsönzés esetén a beiratkozási díj:

1. aktív keresőnek 1000.-Ft/év
2. nyugdíjasnak, gyesen lévőnek, munkanélküli ellátásban részesülőnek 800.-Ft/év
3. 16 éven felüli tanulónak 600.-Ft/év
4. 16 éven aluli és 70 éven felüli könyvtárhasználók mentesülnek a beiratkozási díj megfizetése alól.

9. §

A Rendelet 4. §-ának (2) és (3) bekezdése hatályát veszti.

10.§

A Rendelet 5. §-ának (1) bekezdése helyébe a következő rendelkezés lép:

A könyvtárhasználók által elvesztett, megrongált könyvek pótlása érdekében az alábbi díjat kell megfizetni:

1. 1970 előtt kiadott könyv esetén beszerzési ár 50-szerese
2. 1970-1980 között kiadott könyv esetén a beszerzési ár 10-szerese
3. 1981-1985 között kiadott könyv esetén a beszerzési ár 8-szorosa
4. 1986-1990 között kiadott könyv esetén a beszerzési ár 4-szerese
5. 1991-1995 között kiadott könyv esetén a beszerzési ár 2-szerese
6. 1996-2000 között kiadott könyv esetén a beszerzési ár 1,5-szerese
7. 2000-2005 között kiadott könyv esetén a beszerzési ár 1,25-szorosa
8. 2005-től kiadott könyv esetén a beszerzési ár, vagy megveszi az eredetit.
9. Pótolhatatlan kézikönyvek, helytörténeti művek, ritkaságok, csak egy példányban meglévő művek esetén a pótlás igazolt (felkutatás, másolás, beköttetés) költsége.

11. §

A Rendelet 5. §-ának (2) bekezdése hatályát veszti.

12. §

E rendelet a kihirdetését követő napon lép hatályba, és hatályba lépését követő napon hatályát veszti.

 Dr. Kiss Edit Szász Éva

 Polgármester jegyző